Document ID: 32000R1454

Komission asetus (EY) N:o 1454/2000,
annettu 3 päivänä heinäkuuta 2000,
asetuksen (EY) N:o 2316/1999 muuttamisesta alueellisten perusalojen osalta, joita sovelletaan neuvoston asetuksella (EY) N:o 1251/1999 käyttöön otetun tiettyjen peltokasvien viljelijöitä koskevan tukijärjestelmän puitteissa
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tukijärjestelmästä tiettyjen peltokasvien viljelijöille 17 päivänä toukokuuta 1999 annetun neuvoston asetuksen (EY) N:o 1251/1999(1), sellaisena kuin se on muutettuna asetuksella (EY) N:o 2704/1999(2), ja erityisesti sen 9 artiklan,
sekä katsoo seuraavaa:
(1) Komission asetuksessa (EY) N:o 2316/1999(3) vahvistetaan tiettyjen peltokasvien viljelijöitä koskevan tukijärjestelmän puitteissa solvellettavat alueelliset perusalat.
(2) Nykyisin peltokasvien viljelyssä olevien maiden käyttötarkoituksen muuttamisesta laajaperäiseen karjankasvatukseen Portugalissa 26 päivänä huhtikuuta 1994 annetun neuvoston asetuksen (EY) N:o 1017/94(4), sellaisena kuin se on muutettuna asetuksella (EY) N:o 1461/95(5), mukaisesti jätettiin maan käyttötarkoituksen muuttamispyyntöjä 6884 hehtaarin osalta. Sen vuoksi perusalaa on mukautettava.
(3) Alankomaiden esittämän pyynnön johdosta on syytä vahvistaa uudet perusalat kyseisen jäsenvaltion aluesuunnitelman mukaisesti kuitenkaan muuttamatta perusalan kokonaismäärää.
(4) Asetusta (EY) N:o 2316/1999 on sen vuoksi muutettava.
(5) Tässä asetuksessa säädetyt toimenpiteet ovat viljan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 2316/1999 liitteen VI kohdissa "Portugali" ja "Alankomaat" olevat perusalat tämän asetuksen liitteessä olevilla perusaloilla.
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 3 päivänä heinäkuuta 2000.

Labels: 18
19
6